Wieħed mill-bżonnijiet essenzjali fil-ħajja tal-bniedem huwa l-ilma. Mingħajr ilma xejn ma jgħix tant li l-bniedem minn dejjem ħaseb biex ikollu ilma tajjeb għall-bżonnijiet jegħu. Il-gżejjer Maltin minn dejjem kellhom problema ta' b Bir: nuqqas ta' ilma minħabba l-fatt li l-gżejjer tagħna mhumiex kbar ħafna u u għa hekk il-qiegħa li tilqa' l-ilma mhijiex kbira. Barra minn hekk, bil- widien li għandhom il-gżejjer tagħna, l-ilma malajr isib triqtu lejn il-baħar u ħafna mill-ilma tax-xita jintilef. L-abitanti tal-gżejjer tagħna minn dejjem raw kif għamlu biex jippreservaw l-ilma. Hekk naraw li sa minn żmien il-pre-istorja kienu diġà jitħaffru ċisterni u bjar għall-ħażna tal-ilma. Din id-drawwa baqgħet dejjem preżenti u l-poplu tagħna dejjem baqa' konxju minn dan il-fatt. Meta fl-1530 l-Ordni ta' San Ġwann kienet ġiet offruta l-gżejjer Maltin, fir- rapport li kien tħejja mir-rappreżentanti tal-Gran Mastru, kienu rrimarkaw li l-art kellha nuqqas ta' ilma. Meta, wara l-Assedju l-Kbir, fl-1565 ġie l-inġinier Francesco Laparelli u beda jħejji l-pjanti tal-Belt il-ġdida flimkien mal-arkitett Malti Ġlormu Cassar, waħda mill-iktar affarijiet importanti li dawn kienu ħasbu għaliha kienet il- ħażna tal-ilma fil-Belt Valletta. Biex ma jinħeliex ilma fit-tisqija, l-ebda dar ma seta' jkollha ġnien. Miżura oħra kienet li t-toroq jinksew biċ-ċangatura biex ma jkollhomx bżonn li jixxarrbu minħabba t-trab. L-iktar prekawżjoni importanti kienet li kull dar ried ikollha bir biex fih jinġabar l-ilma tax-xita minn fuqi il- bjut. Meta beda għaddej iż-żmien u l-Belt Valletta id kompliet tiġi iktar popolata, il-problema tal-ilma bdiet dejjem tikber. Fil-Belt kienet teżisti nixxiegħa naturali waħda biss u din ma kinitx biżżejjed biex tlaħħaq mal-bżonnijiet tal-mijiet ta' residenti li kellha l-Belt. L-egreb nixxiegħa barra l-Belt kienet waħda imsejjħa 'Għajn Filip' li kienet fil-Marsa, iżda lanqas din ma kienet biżżejjed. L-Ordni kien ilu snin jaf b'din il-problema u kien dejjem iħabbel rasu kif ser tissolva. Il-Gran Mastru Garzes ipprova jsolvi din il-problema u għalhekk kien ġab bħala inġinier lill-Ġiżwita Patri Ġakbu li min-naħa tiegħu eġ bil-proposta li jinġieb l-ilma mill-kampanja f'katusi taħt l-art. Dan kien mbizzjuż u li kien jiswa ħafna flus. Iżda meta kien ser jibda l-proġett, Patri ata' qalbu u telaq. Għalhekk ma sar xejn. Kellhom jgħaddu ħmistax-il sena il-Gran Mastru Alof de Wignacourt waħħal f'rasu li dan il-proġett kellu jitwettaq. Fl-1610, Wignacourt ġab inġinier Ġiżwita ieħor, dan kien Patri Natale Tomasucci minn Messina. Tomasucci kien ħareġ bil-proposta li jsiru kanali tal-ġebel u fihom jinġieb l-ilma minn wara r-Rabat ta' Malta sal-forti Sant'Iermu: Il-Gran Mastru nnifsu offra li jagħmel tajjeb għall-i -ispejjeż ta' dan il-proġett flimkien mal- qliegħ tal-farna tal-Ordni. L-ilma ttieħed minn diversi. nħawi madwar f ir-Rabat, Ħad-Dingli u l-Imdina, Dawn kienu kollha għejun naturali li għadhom jeżistu sal-lum. Fosthom insibu Ħofret ir-Rizz, Għajn Qajjed, Djar Ħandul, Għajn Ċirani, u Għajn Tewżin. Minn dawn l-għejun l-ilma inġabar ġo post jissejjaħ 'Ġnien is-Sultan', fejn minn hemm kellu jibda t-triq lejn il-Belt Valletta. Hekk inbdew il-kanali taħt l-art u x-xogħol beda miexi ġmielu. Meta l-proġett kien nofs triq, u x-xogħol kien wasal viċin Ħ' Attard, instab li l-art kienet tinżel f'daqqa għal waqgħa ta' madwar tletin pied. Dan kollu ħoloq problema kbira tant li l-inġinier Tomasucci qata' qalbu u ħalla x-xogħol nofs leħja u telaq lejn Sqallija. Imma l-Gran Mastru Wignacourt kien waħħal f'moħħu li l-ilma kellu jitwassal fil-Belt u għalhekk ġab inġinier ieħor Taljan li kien jismu Bontadino de Bontadini minn Bologna. Fuq suġġeriment tal-Malti Ġanni Attard, wieħed mill-imgħallmin Maltin li kellu miegħu Bontadini, inbnew arkati li minn fuqhom kellhom jibqgħu għaddejin il-kanali tal-ilma. Il-kanali kienu nksew bil-pozzolana, dan kien tafal partikolari miġjub minn viċin Napli. Din il-kisja bil- pozzolana timpedixxi li l-ilma joħroġ u jinħela. Għalhekk naraw li l-arkati saru minn Ħ'Attard sa Santa Venera. Dan beda jissejjaħ bħala 'l-Akwadott ta' Wignacourt'. Fil-parti fejn kienu jiltaqgħu l-konfini bejn Birkirkara u Ħal Qormi, kienet diġà teżisti t-triq ewlenija li kienet twasslek mill-Belt Valletta lejn l-Imdina. Din it-triq, Triq San Ġużepp, ħadet isimha minn kappella ċkejkna ddedikata lil dan il-qaddis. Għalkemm fiż-żmien li nbena l-akwadott l-isem tat-triq kien għadu ma ngħatax, pero xorta waħda din kienet diġà triq ewlenija. Biex l-akwadott seta' jaqsam minn fuq din it-triq mingħajr ma jostakola l-passaġġ tagħha, kienet ġiet ippjantata arkata wiesgħa iktar mill-kumplament tal-arkati tal-akwadott, iżda bl-istess għoli. TĦ $ Din l-arkata kellha żewġ arkati iżgħar fil-ġnub tagħha biex minnhom setgħu jgħaddu n-nies. Peress li meta nbniet ġie iffurmat speċi ta' bieb, din ġiet iddekorata b'żewġ lapidi u żewġ stemmi tal-Gran Mastru Wignacourt. Dawn tpoġġew fuq iż- żewġ favvati, jiġifieri dik li tħares lejn il-Belt u l-oħra li tħares lejn l-Imdina. Fuq din l-arkata konna naraw fondispizju li fuqu kien hemm skulturata l-fjura msejħa 'Fleur- de-Lvs'. Din hija l-ġilju ta' Franza u tidher fl-istemma tal-Gran Mastru Wignacourt. Fil-ġnub kellha erba' piramidi tal-ġebel li kienu jkomplu jżejnuha. L-akwadott minn Santa Venera sal-Floriana u l-Belt Vallletta ikompli taħt l-art għax f'din id-distanza ma kienx hemm iktar diżlivelli u għalhekk seta' jitkompla bla problemi. Il-proġett kollu kien lest fl-1615. Iċ-ċerimonja tal-wasla tal-ilma fil-Belt Valletta saret fi pjazza San Ġorġ nhar il-21 ta' April 1615 fost il-ferħ tal-Kavallieri u tal-Maltin. Il-Gran Mastru Alof de Wignacourt kien għamel tajjeb minn butu għal kważi l-ispejjeż kollha ta' dan il-proġett u għalhekk ismu daħal fl-istorja bħala l-Gran Mastru twajjeb li kien għamel ħafna xogħol ta' fejda għal Malta. Fost dawn insibu, fejn tidħol difiża il-Gran Mastru Wignacourt kien bena diversi torrijiet madwar Malta, fil-qasam tal-arti hu kien ġab f'Malta lill-pittur famuż Caravaggio, fil-qasam spiritwali kien ħadem ħafna biex xerred il-kult Pawlin f'Malta, u, fuq kollox, jibqa' jissemma bħala l-bniedem li ta l-ħajja lill-Belt Kapitali ta' Malta permezz tal-ilma. Nhar it-18 ta' April 1943 krejn tar-Roval Air Force laqat il-mina ċentrali u ġarraf partijiet minnha meta pprova jgħaddi minn taħtha. Il-ħaddiema tad-dipartiment tax- xogħlijiet pubbliċi neħħew il-partijiet perikolużi bil-għan li din tissewwa. Iżda fit- 12 ta' Frar 1944, trakk tal-militar reġa' laqat u ġarraf il-kumplament tal-ark. Ġiet imneħħija il-parti li kienet għadha wieqfa u nfetħet il-wisa' tat-triq. L-intenzjoni dejjem kienet li din kellha terġa' tinbena imma dan qatt ma sar. Illum, bil-koperazzjoni ta' kulħadd, din l-arkata tista' terġa' tinbena u jidher li jeżisti qbil biex fir-raħal tagħna jerġa' jkollna dan il-monument li jfakkarna fil-kapaċità u d-determinazzjoni li kellu l-Gran Mastru Wignacourt biex itejjeb il-ħajja tal-poplu Malti. L-Ark ta' Wignacourt